钦定古今图书集成/明伦汇编/闺媛典/第256卷 > 诸氏女
## 钦定古今图书集成/明伦汇编/闺媛典/第256卷 > 诸氏女

按《武进县志》：“诸氏女，邓庄诸士萃女也，许字陈谦。崇
祯甲戌，谦行贾遇盗浦口，缚谦投之港。讣闻，氏痛哭
绝，复苏，告母兄往。陈成服归，守不嫁。叔为其非人情，
微探之，女即引刀自刺，急救免。亡何，母亡。会岁饥，恐
累兄别居资织纴自活，三十年麻髻草屦，衣男子衣，
虽比闾不一至也。”